“ወደ ሰማይ መመልከት በዓለም ውስጥ ጠንክረን እንድንቆም ይረዳናል” በማለት ስብከታቸውን የቀጠሉት ቅዱስነታቸው በዚህም መሰረት በዛሬ ምንባባት ወስጥ በሁለተኛነት የተጠቀሰው እና አንድ ክርስትያን ልያውቀው የሚገባው ቃል “ጸሎት” የሚለው ቃል ነው ያሉት ቅዱስነታቸው ምንም እንኳን ኢየሱስ ወደ ሰማይ በማረጉ የተነሳ ከእኛ በአካል ቢለየንም በመንፈስ ግን ከእኛ ጋር በመሆን ለእኛ ማማለዱን ይቀጥላል ብለዋል። ኢየሱስ የእኛ አማላጅ በመሆን ለእኛ ሲል ተሰቃይቶ የቆሰለውን የቁስሉን ጠባሳ፣ ለእኛ ደኅንነት ሲል የከፈለውን ዋጋ ጭምር ለአብ ያሳየዋል በማለት ስብከታቸውን የቀጠሉት ቅዱስነታቸው ስለዚህም ሰማያዊ የሆኑ ነገሮችን ማሰላሰል እንድንችል ይረዳን ዘንድ፣ ጸሎት ማድረግ እንድንችል የሚረዳንን ጸጋ የሰጠን ዘንድ፣ ከኢየሱስ ጋር በጸሎት የምናደርገው ትስስር ይጨመር ዘንድ ጸጋውን እንዲሰጠን ልንለምነው ይገባል ብለዋል።
